CELEX: 32015R1986
Language: mt
Date: 2015-11-11 00:00:00
Title: Regolament ta' Implimentazzjoni tal-Kummissjoni (UE) 2015/1986 tal-11 ta' Novembru 2015 li jistabbilixxi formoli standard għall-pubblikazzjoni ta' avviżi fil-qasam tal-akkwist pubbliku u li jħassar ir-Regolament (UE) Nru 842/2011 (Test b'rilevanza għaż-ŻEE)

12.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 296/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1986
   tal-11 ta' Novembru 2015
   li jistabbilixxi formoli standard għall-pubblikazzjoni ta' avviżi fil-qasam tal-akkwist pubbliku u li jħassar ir-Regolament (UE) Nru 842/2011
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/665/KEE tal-21 ta' Diċembru 1989 dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta' reviżjoni għall-għoti ta' kuntratti ta' provvista pubblika u xogħlijiet pubbliċi (1), u b'mod partikolari l-Artikolu 3a tagħha,
   Wara li kkunsidrat id-Direttiva tal-Kunsill 92/13/KEE tal-25 ta' Frar 1992 li tikkoordina l-liġijiet, ir-regolamenti u d-dispożizzjonijiet amministrattivi li jirrelataw għall-applikazzjoni tar-regoli Komunitarji dwar il-proċeduri ta' akkwist ta' entitajiet li joperaw fis-setturi tal-ilma, l-enerġija, it-trasport u t-telekomunikazzjoni (2), u b'mod partikolari l-Artikolu 3a tagħha,
   Wara li kkunsidrat id-Direttiva 2009/81/KE tal-Parlament Ewropew u tal-Kunsill tat-13 ta' Lulju 2009 dwar il-koordinazzjoni tal-proċeduri għall-għoti ta' ċerti kuntratti ta' xogħlijiet, provvisti u servizzi minn awtoritajiet jew entitajiet kontraenti fl-oqsma tad-difiża u s-sigurtà, u li temenda d-Direttiva 2004/17/KE u d-Direttiva 2004/18/KE (3), u b'mod partikolari l-Artikoli 32(1), 52(2) u 64 tagħha,
   Wara li kkunsidrat id-Direttiva 2014/23/UE tal-Parlament Ewropew u tal-Kunsill tas-26 ta' Frar 2014 dwar l-għoti ta' kuntratti ta' konċessjoni (4), u b'mod partikolari l-Artikolu 33(1) u (2) tagħha,
   Wara li kkunsidrat id-Direttiva 2014/24/UE tal-Parlament Ewropew u tal-Kunsill tas-26 ta' Frar 2014 dwar l-akkwist pubbliku u li tħassar id-Direttiva 2004/18/KE (5), u b'mod partikolari l-Artikolu 51(1) u (2), 75(3) u 79(3) tagħha,
   Wara li kkunsidrat id-Direttiva 2014/25/UE tal-Parlament Ewropew u tal-Kunsill tas-26 ta' Frar 2014 dwar l-akkwist minn entitajiet li joperaw fis-setturi tas-servizzi tal-ilma, l-enerġija, it-trasport u postali u li tħassar id-Direttiva 2004/17/KE (6), u b'mod partikolari l-Artikolu 71(1) u (2), 92(3) u 96(2) tagħha,
   Billi:
   
               (1)
            
            
               Id-Direttivi 89/665/KEE u 2014/24/UE jirrikjedu li l-kuntratti għal provvista pubblika u xogħlijiet pubbliċi u servizzi pubbliċi jiġu reklamati f'Il-Ġurnal Uffiċjali tal-Unjoni Ewropea. L-avviżi għal dawn il-pubblikazzjonijiet għandhom jinkludu l-informazzjoni stipulata f'dawk id-Direttivi.
            
         
               (2)
            
            
               Id-Direttivi 92/13/KEE u 2014/25/UE jirrikjedu li l-kuntratti għal provvista pubblika u xogħlijiet pubbliċi u servizzi pubbliċi jiġu reklamati f'Il-Ġurnal Uffiċjali tal-Unjoni Ewropea. L-avviżi għal dawn il-pubblikazzjonijiet għandhom jinkludu l-informazzjoni stipulata f'dawk id-Direttivi.
            
         
               (3)
            
            
               Id-Direttiva 2009/81/KE tirrikjedi li ċerti kuntratti għal xogħlijiet, kuntratti għal provvista u kuntratti għal servizzi fil-qasam tad-difiża u s-sigurtà jiġu rreklamati f'Il-Ġurnal Uffiċjali tal-Unjoni Ewropea. L-avviżi għal dik il-pubblikazzjoni għandhom jinkludu l-informazzjoni stipulata f'dik id-Direttiva.
            
         
               (4)
            
            
               Id-Direttivi 89/665/KEE, 92/13/KEE u 2014/23/UE jirrikjedu li l-konċessjonijiet għal xogħlijiet u konċessjonijiet għal servizzi jiġu reklamati f'Il-Ġurnal Uffiċjali tal-Unjoni Ewropea. L-avviżi għal dawn il-pubblikazzjonijiet għandhom jinkludu l-informazzjoni stipulata f'dawk id-Direttivi.
            
         
               (5)
            
            
               Regolament ta' Implimentazzjoni tal-Kummissjoni (UE) Nru 842/2011 (7), jistipula l-formoli standard previsti fid-Direttivi 2004/17/KE, 2004/18/KE, 2009/81/KE, 89/665/KEE u 92/13/KEE.
            
         
               (6)
            
            
               Sabiex ikun hemm konformità mad-Direttivi 2014/23/UE, 2014/24/UE u 2014/25/UE u biex tiġi żgurata l-effikaċja tad-Direttivi 89/665/KEE u 92/13/KEE, huwa meħtieġ li jiġu adattati l-formoli standard annessi mar-Regolament (UE) Nru 842/2011 u li jiżdiedu formoli standard ġodda. Minħabba l-għadd u l-firxa tal-aġġustamenti neċessarji, ir-Regolament (KE) Nru 842/2011 għandu jiġi ssostitwit.
            
         
               (7)
            
            
               Madankollu, meta Stat Membru jimplementa d-Direttivi 2014/23/UE, 2014/24/UE jew 2014/25/UE jew l-emendi tad-Direttiva 89/665/KEE jew 92/13/KEE qabel tmiem l-iskadenza fit-18 ta' April 2016, l-awtoritajiet kontraenti u l-entitajiet kontraenti għandhom minn hawn 'il quddiem jużaw biss il-formoli standard stabbiliti b'dan ir-Regolament ta' Implimentazzjoni għax dawn biss huma mfassla biex jiżguraw il-konformità mar-rekwiżiti legali tad-Direttivi l-ġodda jew emendati.
            
         
               (8)
            
            
               Id-Direttiva 2009/81/KE ma ġietx emendata; konsegwentement anke l-formoli standard previsti minn dik id-Direttiva ma nbidlux. Għaldaqstant dawn għandhom jibqgħu jintużaw sakemm jiġi revokat ir-Regolament (UE) Nru 842/2011.
            
         
               (9)
            
            
               Il-miżuri previsti f'dan ir-Regolament huma bi qbil mal-opinjoni tal-Kumitat Konsultattiv dwar l-Akkwisti Pubbliċi,
            
         ADOTTAT DAN IR-REGOLAMENT:
   Artikolu 1
   L-awtoritajiet kontraenti jużaw, għall-pubblikazzjoni tal-avviżi msemmija fl-Artikoli 48, 49, 50, 72, 75 u 79 tad-Direttiva 2014/24/UE f'Il-Ġurnal Uffiċjali tal-Unjoni Ewropea, il-formoli standard stipulati fl-Annessi I, II, III, VIII sa XI, XVII u XVIII ta' dan ir-Regolament.
   Artikolu 2
   L-entitajiet kontraenti jużaw, għall-pubblikazzjoni tal-avviżi msemmija fl-Artikoli 67 sa 70, 89, 92 u 96 tad-Direttiva 2014/25/UE f'Il-Ġurnal Uffiċjali tal-Unjoni Ewropea, il-formoli standard stipulati fl-Annessi IV sa XI, XVII u XIX ta' dan ir-Regolament.
   Artikolu 3
   L-awtoritajiet kontraenti u l-entitajiet kontraenti jużaw, għall-pubblikazzjoni tal-avviżi msemmija fl-Artikoli 30, 52 u t-tieni inċiż tal-Artikolu 60(4) tad-Direttiva 2009/81/KE f'Il-Ġurnal Uffiċjali tal-Unjoni Ewropea, il-formoli standard stipulati fl-Annessi XIII u XVI ta' dan ir-Regolament.
   Artikolu 4
   L-awtoritajiet kontraenti u l-entitajiet kontraenti jużaw, għall-pubblikazzjoni tal-avviżi msemmija fl-Artikoli 31, 32 u 43 tad-Direttiva 2014/23/UE f'Il-Ġurnal Uffiċjali tal-Unjoni Ewropea, il-formoli standard stipulati fl-Annessi XI, XVI, XX, XXI u XXII ta' dan ir-Regolament.
   Artikolu 5
   L-awtoritajiet kontraenti u l-entitajiet kontraenti jużaw, għall-pubblikazzjoni tal-avviżi msemmija fit-tieni inċiż tal-Artikoli 2d(4) tad-Direttivi 89/665/KEE u 92/13/KEE f'Il-Ġurnal Uffiċjali tal-Unjoni Ewropea, il-formoli standard stipulati fl-Anness XII ta' dan ir-Regolament.
   Artikolu 6
   L-awtoritajiet kontraenti u l-entitajiet kontraenti jibagħtu l-formoli lill-Uffiċċju tal-Pubblikazzjonijiet tal-Unjoni Ewropea b'mezzi elettroniċi, billi jużaw l-applikazzjoni eNotices onlajn jew is-sistema eSender TED.
   Artikolu 7
   Huma stabbiliti l-formoli standard li ġejjin:
   Lista ta' formoli standard
   
               Formola standard 1
            
            
               :
            
            
               “Avviż ta' informazzjoni minn qabel”: Anness I
            
         
               Formola standard 2
            
            
               :
            
            
               “Avviż dwar kuntratt”: Anness II
            
         
               Formola standard 3
            
            
               :
            
            
               “Avviż ta' għoti ta' kuntratt”: Anness III
            
         
               Formola standard 4
            
            
               :
            
            
               “Avviż indikattiv perjodiku — Utilitajiet”: Anness IV
            
         
               Formola standard 5
            
            
               :
            
            
               “Avviż dwar kuntratt — Utilitajiet”: Anness V
            
         
               Formola standard 6
            
            
               :
            
            
               “Avviż ta' għoti ta' kuntratt — Utilitajiet”: Anness VI
            
         
               Formola standard 7
            
            
               :
            
            
               “Sistema ta' kwalifika — Utilitajiet”: Anness VII
            
         
               Formola standard 8
            
            
               :
            
            
               “Avviż dwar il-profil ta' xerrej”: Anness VIII
            
         
               Formola standard 12
            
            
               :
            
            
               “Avviż ta' kompetizzjoni ta' disinn”: Anness IX
            
         
               Formola standard 13
            
            
               :
            
            
               “Riżultati ta' kompetizzjoni ta' disinn”: Anness X
            
         
               Formola standard 14
            
            
               :
            
            
               “Rettifika”: Anness XI
            
         
               Formola standard 15
            
            
               :
            
            
               “Avviż tat-trasparenza ex-ante volontarja” Anness XII
            
         
               Formola standard 16
            
            
               :
            
            
               “Avviż ta' informazzjoni minn qabel — Difiża u Sigurtà”: Anness XIII
            
         
               Formola standard 17
            
            
               :
            
            
               “Avviż dwar kuntratt — Difiża u Sigurtà”: Anness XIV
            
         
               Formola standard 18
            
            
               :
            
            
               “Avviż ta' għoti ta' kuntratt — Difiża u Sigurtà”: Anness XV
            
         
               Formola standard 19
            
            
               :
            
            
               “Avviż ta' sottokuntrattar — Difiża u Sigurtà”: Anness XVI
            
         
               Formola standard 20
            
            
               :
            
            
               “Avviż ta' modifika”: Anness XVII
            
         
               Formola standard 21
            
            
               :
            
            
               “Kuntratti pubbliċi — Serviżżi soċjali u oħrajn speċifiċi”: Anness XVIII
            
         
               Formola standard 22
            
            
               :
            
            
               “Utilitajiet — Serviżżi soċjali u oħrajn speċifiċi”: Anness XIX
            
         
               Formola standard 23
            
            
               :
            
            
               “Konċessjonijiet — Serviżżi soċjali u oħrajn speċifiċi”: Anness XX
            
         
               Formola standard 24
            
            
               :
            
            
               “Avviż ta' konċessjoni” Anness XXI
            
         
               Formola standard 25
            
            
               :
            
            
               “Avviż ta' għoti ta' konċessjoni”: Anness XXII
            
         Artikolu 8
   Ir-Regolament (UE) Nru 842/2011 qed jiġi revokat b'effett mit-18 ta' April 2016.
   Artikolu 9
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   L-Artikolu 3 japplika mit-18 ta' April 2016.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta' Novembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 395, 30.12.1989, p. 33.
   
      (2)  ĠU L 76, 23.3.1992, p. 14.
   
      (3)  ĠU L 216, 20.8.2009, p. 76.
   
      (4)  ĠU L 94, 28.3.2014, p. 1.
   
      (5)  ĠU L 94, 28.3.2014, p. 65.
   
      (6)  ĠU L 94, 28.3.2014, p. 243.
   
      (7)  Ir-Regolament ta' Implimentazzjoni tal-Kummissjoni (UE) Nru 842/2011 tad-19 ta' Awwissu 2011 li jistabbilixxi formoli standard għall-pubblikazzjoni ta' avviżi fil-qasam tal-akkwist pubbliku u li jirrevoka r-Regolament (KE) Nru 1564/2005 (ĠU L 222, 27.8.2011, p. 1).
   
      ANNESS I
      
         
      
         
      
         
      
         
      
         
   
   
      ANNESS II
      
         
      
         
      
         
      
         
      
         
   
   
      ANNESS III
      
         
      
         
      
         
      
         
      
         
      
         
   
   
      ANNESS IV
      
         
      
         
      
         
      
         
      
         
   
   
      ANNESS V
      
         
      
         
      
         
      
         
      
         
   
   
      ANNESS VI
      
         
      
         
      
         
      
         
      
         
      
         
   
   
      ANNESS VII
      
         
      
         
      
         
      
         
   
   
      ANNESS VIII
      
         
      
         
   
   
      ANNESS IX
      
         
      
         
      
         
   
   
      ANNESS X
      
         
      
         
      
         
   
   
      ANNESS XI
      
         
      
         
   
   
      ANNESS XII
      
         
      
         
      
         
      
         
      
         
      
         
      
         
      
         
      
         
   
   
      ANNESS XIII
      
         
      
         
      
         
      
         
      
         
      
         
   
   
      ANNESS XIV
      
         
      
         
      
         
      
         
      
         
      
         
      
         
      
         
      
         
      
         
      
         
      
         
   
   
      ANNESS XV
      
         
      
         
      
         
      
         
      
         
      
         
      
         
      
         
   
   
      ANNESS XVI
      
         
      
         
      
         
      
         
      
         
      
         
      
         
   
   
      ANNESS XVII
      
         
      
         
      
         
      
         
   
   
      ANNESS XVIII
      
         
      
         
      
         
      
         
      
         
      
         
   
   
      ANNESS XIX
      
         
      
         
      
         
      
         
      
         
      
         
   
   
      ANNESS XX
      
         
      
         
      
         
      
         
      
         
      
         
   
   
      ANNESS XXI
      
         
      
         
      
         
      
         
   
   
      ANNESS XXII